Δήλωση του Γραμματέα ΜέΡΑ25 Γιάνη Βαρουφάκη

**Η σημασία της 17ης Νοέμβρη 2020**

Η κυβέρνηση επέλεξε να βάλει την ιδιωτικομανία της πάνω από την δημόσια υγεία. Έτσι έχασε, από επιλογή, τον έλεγχο της πανδημίας. Και τώρα που τα δημόσια νοσοκομεία πλημμυρίζουν, έχοντας πρώτα εξαγοράσει τα ΜΜΕ, επενδύει όλη της την ενέργεια στην καταστολή και την συνταγματική εκτροπή, ελπίζοντας να διχάσει τους πολίτες και να αποπροσανατολίσει την κοινή γνώμη.

Η 17 Νοέμβρη του 2020 θα καταγραφεί ως η μέρα που η κυβέρνηση Μητσοτάκη έδωσε εντολή να πέσουν οι μάσκες και να αποκαλυφθεί η απόφασή τους να εξ-Ορμπανίσουν την Ελληνική Δημοκρατία.

Το ΜέΡΑ25, με όλες τις δυνάμεις των ανθρώπων του, θα σταθεί εμπόδιο στην Ορμπανικής έμπνευσης Μεταδημοκρατία που ενισχύει τη πανδημία, υγειονομική, οικονομική και κοινωνική.